జీవి
జీవం (ఆంగ్లం Life) ఉన్న ప్రాణులన్నీ జీవులు (Organisms). సృష్టిలో గల జీవులను గురించిన అధ్యయనాన్ని జీవ శాస్త్రము అంటారు. జీవుల వర్గీకరణ, ఉనికి, ఆవాసం, అలవాట్లు, స్వరూపం, వివిధ అవయవాల నిర్మాణం, అవి చేసే పనులు, ఆవాసంలోని భౌతిక, రసాయనిక, భౌగోళిక, జీవ, నిర్జీవ కారకాలు - వాటి ప్రభావం, జంతువుల ప్రవర్తన మొదలైనవన్నీ జీవ శాస్త్రంలో అంతర్భాగాలు.
శరీరశాస్త్రం
20వ శతాబ్దంలో జీవశాస్త్రవేత్తలు కూడా మనుష్యేతర ప్రాణుల శరీర పనితీరుపై ఆసక్తి కనబరిచారు. దాంతో తులనాత్మక శరీరశాస్త్రం మరియు పర్యావరణ శరీరశాస్త్రం క్రమేపీ అభివృద్ధి చెందాయి. నట్ స్కిమిట్-నీల్సెన్ మరియు జార్జ్ బార్తొలోమ్యు ఈ రంగంలో కృషి చేసినవారిలో ముఖ్యులు. అత్యంత సమీపకాలంలో, పరిమాణాత్మక శరీరశాస్త్రం అభివృద్ధి చెంది ఒక ప్రత్యేక ఉపశాస్త్రంగా నిలిచింది.